Djermêye 48

Li djermêye 48ratournaedje do francès «génération 48», ene atuze parexhowe divins «École dialectologique et génération 48 - esquisse d'une analyse», Laurent Hendschel, sins leu sins date (diviè 1997)., c' est ene trope di scrijheus ki s' ont cnoxhou diviè l' anêye 1948, et k' estént adon al fleur di l' ådje. Il estént d' acoird di rcandjî pår les scrijhaedjes e walon. Sovint eto, c' esteut des féns cnoxheus del diyalectolodjeye, et sacwants, des diyalectolodjisses a l' unife.
L' atuze a stî trovêye et diswalpêye e francès pa Lorint Hendschel.

 Istwere del djermêye 1948 
Å cmince, i gn a cénk powetes, Willy Bal, Franz Dewandelaer, Jean Guillaume, Albert Maquet et Louis Remacle, k' ont fwait on live eshonne e 1948 : Poèmes wallons.

Sacwants anêyes pus tård, e 1961, il ont stî rashonnés, avou d' ôtes sicrijheus, dins ene ramexhnêye di powinmes e walon eplaideye amon li rlomêye måjhon francesse Gallimard pa Maurice Piron. Ci-cial vineut d' mete noer so blanc ses critikes so les vîs scrijhaedjes e walon. I pout esse riwaitî come li mwaisse cotuzeu del djermêye 1948.

Les scrijheus del djermêye 1948 
 Sicrijheus d' arimés.
 Willy Bal
 Li pere Guiyåme. 
 Émile Lempereur.
 Albert Maquet
 Louis Remacle
 Sicrijheus d' prôze.
 Willy Bal
 Émile Lempereur.
 Rimetous avou l' djermêye 48, di cåze di leu stîle, mins k' ont scrît inte les deus gueres n' ont nén tant hanté avou zels. 
 Franz Dewandelaer.
 Willy Felix.
 Gabrielle Bernard.
 Ont shuvou li stîle del djermêye 48 inte 1948 et 1970.
 Djôr Smal.
 Victor George
 Jenny d' Inverno
 Émile Gilliard

 Mwaissès idêyes del djermêye 1948. 
I vlént ki les belès letes e walon divnénxhe d' on livea k' ahåye li literateure univiersale. I s' dinént des conseys inte di zels. Maurice Piron et Jean Guillaume estént rwaitîs come les mwaisses tuzeus di ç' mouvmint la.

Les scrijheus del djermêye 48 ni djåzént måy walon inte di zels. 

Les scrijheus del djermêye 48 n' ont dandjreus måy tuzé kel walon pôleut esse eto eployî po scrire del prôze nén racontrece.

 Sourdant 

*
Categoreye:lingaedje walon